|  |  |
| --- | --- |
| Numri i lëndës: | 2019:123757 |
| Datë: | 10.10.2019 |
| Numri i dokumentit: | 00566783 |

**P.nr 559/19**

**NE EMER TE POPULLIT**

**GjYKATA THEMELORE NE PEJE –**Departamenti i përgjithshëm me gjyqtari e vetëm gjykues Ahmet Rexhaj , me pjesëmarrjen e sekretares juridike Lindmire Begolli ,në çështjen penale kundër te pandehurit A SH nga Peje , për shkak te veprës penale ; lëndim i lehte trupor nga neni 185 par 1 te KPRk-së duke vendosur sipas aktakuzës se prokurorisë Themelore ne Peje , Departamenti i përgjithshëm PP/II nr. 1099/19 te dt. 10.06.2019 pas mbajtjes se shqyrtimit fillestar me dt.08.10.2019 te mbajtur ne prezencën e te pandehurit ,prokurori i shtetit Lumturije Hoxha e ne mungesë te palës se demtuar , ka marr dhe botërisht ka shpalle këtë :

**A K T GJ Y K I M**

**I pandehuri A SH i lindur me dt. ... në P ku edhe tani jeton ne Peje rr M M nr .. , i biri SH dhe nënës e X e gjinisë J , ka të shkollën e mesme, me profesion tregtar , nr. personal .., i gjendjes së mesme ekonomike, kinse i pa dënuar më parë nga gjykata, Shqiptar, shtetas i Republikës së Kosovës, gjendet në liri.**

**ËSHTË FAJTOR**

**Për shkak se:**

Me datën 18.04.2019 rreth orës 12:45 min ne rrugën Heronjet e Dugagjinit ne Peje me dashje personit tjetër ka shkaktuar lëndime trupore dhe ate te dëmtarit B K ne ate menyre qe ditën kritike rreth orës 12:25 ndonje qytetar kishte kontaktuar policinë dhe kishte kërkuar qe ti largohete nga trotuari nje veture e tipit Audi e cila ia kishte bllokuar kalimin , ku pas reagimit te policisë te njëjtit ia kishte shqiptuar tiketën kundërvajtës te pandehurit mirepo i njëjti pastaj serish ishte kthyer ne vend parkim ku e kishte takuar edhe te dëmtuarin B dhe i pandehuri i frustruar nga dënimi qe e kishte marr ka filluar te sulmonte te dëmtuarin me fjale e me pas edhe fizikisht duke e goditur nga prapa , dhe po ashtu pas intervenimit te dëshmitarit i njëjti e ka goditur te dëmtuarin disa here duke i shkaktuar lëndime te lehta trupore,

Me çka ka kryer vepër penale, lëndim i lehte trupor nga neni 185 par 1 te KPRK-së

Andaj, gjykata duke u bazuar në nenin 7,41,42,43,46,73, të KPK-së, nenit 185 par 1 te KPRk-së të KPRK-së, si dhe nenit 365 të KPPRK-së, të pandehurit A SH i shqipton:

**DËNIM ME GJOBË**

Ashtu që të pandehuritA SH cakton dënim me gjobë në shumë prej 300 € treqinde euro ) e të cilin dënim është i obliguar që ta paguaj në afat prej 90 ( nentdhjet ) ditësh pas plotfuqishmërisë së aktgjykimit,

Nëse i pandehuri i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

I pandehuri lirohet nga pagesave e shpenzimeve –paushallit dhe taksës për kompensimin e viktimave ne baze te kartonit te Mirëqenies Sociale me nr 41866

Pala e dëmtuar për realizimin e kërkesës pasurore juridike udhëzohet ne kontest civil,

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr. 1099/19 te dt. 10.06.2019 kundër të pandehurit A SH nga Peja , për shkak të veprës penale: - lëndim i lehte trupor nga neni 185 par 1 te KPRK-së

Gjykata e ka mbajtur seancën e shqyrtimin fillestarë me datë 08.10.2019, pas leximit të aktakuzës nga ana e Prokurorit së PP/II. Nr1099/19 te dt. 10.06.2019 , në seancën e shqyrtimit fillestar, gjykata është bindur se i pandehuri i ka kuptuar aktakuzën dhe të pandehurit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata e ka udhëzuar të pandehurin për rëndësinë dhe pasojat e pranimit të fajësisë, dhe i pandehuri ka deklaruar, se e pranoj fajsinë per vepren penale per te cilën akuzohet njiherit me përgjegjësi te plot deklaroj para gjykatës se eshte e vërtet se ngjarja ka ndodhur ditën dhe kohen e cekur ashtu siq pershkruhete ne shkresat e lendes , ashtu qe une e ndij veten përgjegjës dhe fajtor per kete vepër penale zënka ka ndodhur lidhur me parkimin e automjetit afër vendit te ngjarjes, se jam n dijeni une kame menduar se nuk e kame penguar askënd rasti ka ndodhur përleshja fizike ne mes meje dhe te pandehurit B K dhe pasi ka ndodhur rasti sipas fjalëve te agjes time M M ( P ) dhe S GJ ka rene ne konktakt dhe nuk kemi telashe ne mes veti premtoj se nuk do ti përsëris veprimet ne te ardhmen ,

Prokurori i shtetit ka deklaruar se pajtohet me pranimin e fajësisë nga ana e të pandehurit, meqenëse i njëjti e ka pranuar fajin duke i kuptuar pasojat e pranimit të fajësisë dhe atë në mënyrë vullnetare dhe pa ndonjë presion, konsideron se i njëjti pranim i fajësisë ka mbështetje në provat të cilat gjenden në shkresa të lëndës.

Në vijim gjykata duke shqyrtuar fajësinë nga ana e të pandehurit vlerësoi se pranimi i fajësisë paraqet shprehje të lirë të vullnetit të pandehurit, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lart cekurat gjykata e ka aprovuar pranimin e fajësisë nga ana e të pandehurit dhe ka vërtetuar se nuk ekziston ndonjë rrethanë për hudhje të aktakuzës konfrom nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje penale nuk është zbatuar procedura e provave por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të pandehurit si dhe duke pasur parasysh provat të cilat gjenden në shkresat e lëndës siç janë: raporti i policit Ali SH 3064 e dt 18.04.2019 raporti i oficerit Sylejmon Sinanaj 4720 e dat 18.04.2019 deklarata e te dyshuarit A SH e dhene ne polici me dt 18.04.2019 ne ora 13.15 min intervista e tedyshuarit A SH ne polici me dt 18.04.2019 ora 16.20 min intervista e te dëshmitarit te dëmtuarit B K ne polici me datën 18.04.2019 intervista e dëshmitarit M K ne polici me datën 18.04.2019 raporti mjekësor per te pandehrin A SH nr 6455 e dt 18.04.2019 e lëshuar nga spitali i përgjithshëm ne Peje reparti emergjencës raporti mjeksore per te dëmtuarin B K nr 6454 e datës 18.04.2019 e lëshuar nga spitali përgjithshëm ne Peje , reparti i emergjencës fotografit e lëndimeve te pësuara nga i dëmtuari ekspertiza mjeko ligjore me nr te referencës Pe-223/19 e datës 25.05.2019 e punuar nga dr Ditor Haliti, gjykata konstatoi se i pandehuri e ka kryer veprën penale si ne dispozitiv te aktgjykimit ,

Duke u bazuar në këto që u ceken më lartë gjykata ka vendosur që të pandehurin A SH ta shpall fajtor për kryerjen e veprës penale, ngase veprimet e të njëjtit i përmbajnë të gjitha tiparet e kësaj vepre penale dhe se për të njëjtën është edhe penalisht përgjegjës.

Duke vendosur mbi vendimin mbi dënim konform nenit 73 dhe 74 të KPRK-së me rastin e shqiptimit të dënimit ndaj të pandehurit, gjykata ka mare për bazë disa rrethana që ndikojnë në llojin dhe lartësinë e dënimit.

Si rrethana lehtësuese për të pandehurin gjyqtari i vetëm gjykues e ka marrë pranimin e fajësisë nga ana e të pandehurit, se është penduar për kryerje e kësaj vepre penale, si dhe premtimin e tij se në të ardhmen nuk do të kryej ndonjë vepër tjetër penale. Ndërsa gjyqtari i vetëm gjykues, nuk ka gjetur ndonjë rrethanë rënduese për të pandehurin.

Sipas bindjes së gjyqtarit të vetëm gjykues, dënimi i shqiptuar me gjobë ndaj të pandehurit A SH e duke i marrë për bazë rrethanat e lart cekura, është dënim i drejtë, në harmoni me peshën e veprës penale dhe shkallën e përgjegjësisë të pandehurit.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të pandehurit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Gjykata te pandehurin e ka liruar nga pagesa e paushallit gjyqësore shpenzimeve dhe taksës për kompensimin e viktimave me qense i njëjti është përfitues i asistencës sociale ne baze te kartonit te Mirëqenies Sociale Qendra për pune sociale ne Peje e sipas dispozitave ligjore kjo kategori është e liruar nga taksat.

Konform nenit 463 par 1 dhe 2 palën e dëmtuar e ka udhëzuar ne kontest civil për realizimin e kërkesës pasurore juridike .

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.**

**P.nr . 559/19 te dt 08.10.2019**

**Sekretare juridike Gjyqtari**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.